Projektas

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL** **LAZDIJŲ RAJONO SAVIVALDYBĖS JAUNIMO REIKALŲ TARYBOS SUDARYMO**

2020 m. balandžio 24 d. Nr. 34-349

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, Lietuvos Respublikos jaunimo politikos pagrindų įstatymo 5 straipsnio 3 dalimi, Lazdijų rajono savivaldybės jaunimo reikalų tarybos nuostatais, patvirtintais Lazdijų rajono savivaldybės tarybos 2019 m. lapkričio 29 d. sprendimu Nr. 5TS-181 „Dėl Lazdijų rajono savivaldybės jaunimo reikalų tarybos nuostatų patvirtinimo“, Lazdijų rajono savivaldybės jaunimo reikalų tarybos sudarymo tvarkos aprašu, patvirtintu Lazdijų rajono savivaldybės tarybos 2019 m. lapkričio 29 d. sprendimu Nr. 5TS-182 „Dėl Lazdijų rajono savivaldybės jaunimo reikalų tarybos sudarymo tvarkos aprašo patvirtinimo“, atsižvelgdama į Lazdijų rajono savivaldybės mero 2020 m. balandžio 22 d. potvarkį Nr. 7V-27 „Dėl atstovų siūlymo“, Lazdijų rajono savivaldybės administracijos direktoriaus 2020 m. balandžio 22 d. įsakymą Nr. 10V-278 „Dėl atstovų siūlymo“, Jaunimo atstovų į Lazdijų rajono savivaldybės jaunimo reikalų tarybą rinkimų balsų skaičiavimo komisijos 2020 m. vasario 27 d. protokolą Nr. 41-1, Lazdijų rajono savivaldybės taryba nusprendžia:

1. Sudaryti Lazdijų rajono savivaldybės jaunimo reikalų tarybą Lazdijų rajono savivaldybės tarybos kadencijos laikotarpiui šios sudėties:

1.1. Ausma Miškinienė, Lazdijų rajono savivaldybės merė;

1.2. Jurgita Kurauskienė, Lazdijų rajono savivaldybės tarybos narė;

1.3. Jūratė Juodzevičienė, Lazdijų rajono savivaldybės tarybos narė;

1.4. Neringa Rasiulienė, Lazdijų rajono savivaldybės administracijos Švietimo, kultūros ir sporto vyr. specialistė;

1.5. Sigita Štreimikytė, Lazdijų rajono savivaldybės administracijos Komunikacijos ir dokumentų skyriaus specialistė;

1.6. Jurgita Gudeliauskaitė, Lazdijų rajono savivaldybės administracijos Kaimo ir žemės ūkio plėtros skyriaus vedėja;

1.7. Kęstutis Bartuškevičius, jaunimo atstovas;

1.8. Kamilė Blaževičiūtė, jaunimo atstovė;

1.9. Matas Budreika, jaunimo atstovas;

1.10. Gabrielė Merkininkaitė, jaunimo atstovė;

1.11. Kamilė Pečiulytė, jaunimo atstovė;

1.12. Deimantė Savukynaitė, jaunimo atstovė.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės merė Ausma Miškinienė

Asta Grėbliūnienė, tel. 8 619 69 463

**LAZDIJŲ RAJONO SAVIVALDYBĖS TARYBOS SPRENDIMO „DĖL LAZDIJŲ RAJONO SAVIVALDYBĖS JAUNIMO REIKALŲ TARYBOS SUDARYMO“ PROJEKTO**

**AIŠKINAMASIS RAŠTAS**

2020-04-22

Lazdijai

Lazdijų rajono savivaldybės tarybos sprendimo „Dėl Lazdijų rajono savivaldybės jaunimo reikalų tarybos sudarymo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 6 punktu, Lietuvos Respublikos jaunimo politikos pagrindų įstatymo 5 straipsnio 3 dalimi, Lazdijų rajono savivaldybės jaunimo reikalų tarybos nuostatais, patvirtintais Lazdijų rajono savivaldybės tarybos 2019 m. lapkričio 29 d. sprendimu Nr. 5TS-181 „Dėl Lazdijų rajono savivaldybės jaunimo reikalų tarybos nuostatų patvirtinimo“, atsižvelgiant į Lazdijų rajono savivaldybės jaunimo reikalų tarybos sudarymo tvarkos aprašą, patvirtintą Lazdijų rajono savivaldybės tarybos 2019 m. lapkričio 29 d. sprendimu Nr. 5TS-182 „Dėl Lazdijų rajono savivaldybės jaunimo reikalų tarybos sudarymo tvarkos aprašo patvirtinimo“, Lazdijų rajono savivaldybės mero 2020 m. balandžio 22 d. potvarkį Nr. 7V-27 „Dėl atstovų siūlymo“, Lazdijų rajono savivaldybės administracijos direktoriaus 2020 m. balandžio 22 d. įsakymą Nr. 10V-278 „Dėl atstovų siūlymo“, Jaunimo atstovų į Lazdijų rajono savivaldybės jaunimo reikalų tarybą rinkimų balsų skaičiavimo komisijos 2020 m. vasario 27 d. protokolą Nr. 41-1.

Šio projekto tikslas – sudaryti Lazdijų rajono savivaldybės jaunimo reikalų tarybą.

Savivaldybės jaunimo reikalų taryba yra visuomeninė patariamoji institucija, sudaroma lygybės principu iš savivaldybės administracijos, savivaldybės tarybos ir savivaldybės teritorijoje veikiančių savivaldybės jaunimo organizacijų tarybos deleguotų atstovų.

Vadovaujantis Lazdijų rajono savivaldybės jaunimo reikalų tarybos sudarymo tvarkos aprašo 4 punktu, Lazdijų rajono savivaldybės administracijos direktorė Ilona Šaparauskienė deleguoja tris administracijos atstovus: Neringą Rasiulienę, Lazdijų rajono savivaldybės administracijos Švietimo, kultūros ir sporto vyr. specialistę; Sigitą Štreimikytę, Lazdijų rajono savivaldybės administracijos Komunikacijos ir dokumentų skyriaus specialistę; Jurgitą Gudeliauskaitę, Lazdijų rajono savivaldybės administracijos Kaimo ir žemės ūkio plėtros skyriaus vedėją.

Vadovaujantis Lazdijų rajono savivaldybės jaunimo reikalų tarybos sudarymo tvarkos aprašo 5 punkt, Lazdijų rajono savivaldybės merė Ausma Miškinienė deleguoja tris Lazdijų rajono savivaldybės tarybos narius: Ausmą Miškinienę, Lazdijų rajono savivaldybės merę; Jurgitą Kurauskienę, Lazdijų rajono savivaldybės tarybos narę; Jūratę Juodzevičienę, Lazdijų rajono savivaldybės tarybos narę.

Pagal Lazdijų rajono savivaldybės jaunimo reikalų tarybos sudarymo tvarkos aprašo 6 punktą, nesant savivaldybės jaunimo organizacijų tarybos, 14–29 m. jaunimo atstovai renkami viešo visuotinio jaunimo organizacijų ir su jaunimu dirbančių organizacijų, mokinių ir (ar) studentų savivaldų atstovų, veikiančių savivaldybės teritorijoje, susirinkimo metu. 2020 m. vasario 27 d. vykusiame visuotiniame susirinkime išrinkti šie šeši jaunimo atstovai: Kęstutis Bartuškevičius, save išsikėlęs kandidatas; Kamilė Blaževičiūtė, Seirijų A. Žmuidzinavičiaus gimnazijos Mokinių tarybos atstovė; Matas Budreika, save išsikėlęs kandidatas; Gabrielė Merkininkaitė, Lietuvos moksleivių sąjungos Lazdijų r. mokinių savivaldų informavimo centro atstovė; Kamilė Pečiulytė, Lazdijų moksleivių sąjungos Lazdijų r. savivaldų informavimo centro, Lazdijų Motiejaus Gustaičio gimnazijos Mokinių tarybos atstovė; Deimantė Savukynaitė, save išsikėlusi kandidatė.

Savivaldybės jaunimo reikalų tarybos veiklos tikslai: nagrinėti su jaunimo politika savivaldybėje susijusius klausimus, teikti savivaldybės institucijoms ir įstaigoms pasiūlymus dėl jaunimo politikos, jos įgyvendinimo ir su tuo susijusių teisės aktų projektų; stiprinti savivaldybės institucijų, įstaigų ir jaunimo bei su jaunimu dirbančių organizacijų bendradarbiavimą.

Jaunimo reikalų taryba savo veikloje vadovaujasi Lietuvos Respublikos vietos savivaldos įstatymu, Lietuvos Respublikos jaunimo politikos pagrindų įstatymu, Savivaldybės tarybos veiklos reglamentu, Savivaldybės tarybos sprendimais, mero potvarkiais ir kitais jaunimo politikos įgyvendinimą reguliuojančiais teisės aktais.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos savivaldybės jaunimo reikalų koordinatorė Asta Grėbliūnienė.

Savivaldybės jaunimo reikalų koordinatorė Asta Grėbliūnienė